Experţi: Marea Britanie trebuie să dubleze numărul de vaccinări pentru a nu fi "lovită" de un al treilea val de infectări.
Riscul de apariţie a unui al treilea val de infectări este crescut în Marea Britanie, spun experţii. Spitalele din Anglia tratează mai mulţi pacienţi decât o făceau în perioada de vârf a primului val. Marea Britanie a înregistrat cea mai mare creştere zilnică a cazurilor de COVID.
Specialiştii de la Şcoala londoneză de igienă şi medicină tropicală (LSHTM) spun că ritmul actual de vaccinare din Marea Britanie nu este suficient şi există în continuare un risc crescut de apariţie a unui al treilea val de infecţii.Datele adunate de specialiștii de Şcoala londoneză de igienă şi medicină tropicală (LSHTM) au fost transmise Grupului ştiinţific consultativ pentru urgenţe (SAGE) al guvernului.Avertismentul specialiştilor britanici vine în contextul în care spitalele din Anglia tratează mai mulţi pacienţi decât o făceau în perioada de vârf a primului val şi Marea Britanie a înregistrat cea mai mare creştere zilnică a cazurilor de COVID.Oficialii guvernamentali spun că aprobarea iminentă a vaccinului Oxford-AstraZeneca va permite extinderea programului de vaccinare.În prezent sunt vaccinate aproximativ 200.000 de persoane în fiecare săptămână, dar experţii LSHTM spun că acest lucru nu este nici pe departe de ajuns pentru a evita un al treilea val de coronavirus care va fi şi mai mortal decât primul.Sir Jeremy Farrar, director al Wellcome Trust şi membru al SAGE, a declarat că obiectivul de vaccinare săptămânal de un milion de persoane nu este suficient pentru a opri răspândirea virusului. "Dacă reuşim să atingem obiectivul de un milion pe săptămână, sincer nu cred că este suficient. Va trebui să accelerăm acest lucru dacă vrem să acoperim ţara", a spus Farrar, potrivit Sky News.Sir Simon Stevens, director executiv al NHS, sistemul public de sănătate britanic, a declarat: "Credem că până la sfârşitul primăverii vom fi fost în măsură să oferim tuturor persoanelor vulnerabile din această ţară vaccinarea anti-COVID".